open-index/open-wikipedia-markdown huggingface dataset:
Gilles Villeneuve

**Joseph Gilles Henri Villeneuve** (**Gilles Villeneuve**) (født 18. januar 1950, død 8. mai 1982) var en kanadisk racerbilsjåfør. Han var en bil- og hastighetsetusiast fra ung alder. Han startet sin profesjonelle karriere som racersjåfør på snøskuter i sitt hjemlige Quebec. Han oppgraderte til formelbiler, og vant det nordamerikanske Formula Atlantic-mesterskapet i 1976, før han ble tilbudt et enkelt Formel 1-løp for McLaren-laget i Storbritannias Grand Prix 1977. Han ble ansatt av de regjerende mesterne Ferrari for resten av sesongen, og fra 1978 til sin død i 1982 kjørte han for dette italienske laget. Han vant seks Grand Prix-løp i en kort karriere på høyeste nivå. I 1979 avsluttet han sesongen med andreplass, fire poeng etter lagkameraten Jody Scheckter.

Villeneuve døde i en ulykke under kvalifiseringen til Belgias Grand Prix 1982 på Zolder, hvor han krasjet med March-føreren Jochen Mass i 225 km/t. Ulykken kom mindre enn to uker etter intens krangling med lagkameraten Didier Pironi, over Pironis forsøk på å kjøre forbi Villeneuve under San Marinos Grand Prix. På tidspunktet for sin død var Villeneuve ekstremt populær hos tilhengerne og har i ettertid blitt en ikonisk figur i sportshistorien. Hans sønn, Jacques Villeneuve, ble Formel 1-verdensmester i 1997.

## Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser

## Eksterne lenker
*
Ta Keo

**Ta Keo** (khmer: ប្រាសាទតាកែវ) i Angkor, Kambodsja, er et ufullstendig tempel i Khleangstil bygd som statstempelet til kong Jayavarman V. Det ble dedikert i år 1000, men av ukjente grunner ble arbeidet ble senere oppgitt, så tempelet er sparsomt dekorert. Det var dedikert til hinduguden Shiva. 

Tempelet ligger øst for Seiersporten til Angkor Thom, og er en symbolisk avbildning av Merufjellet, de hinduistiske gudenes hjem. Templet er rettet mot øst og bygget i zigguratstil. Det øverste planet kan nås via trapper i de fire himmelretningene. På dette nivået står fem tårn, et i hvert av de fire hjørnene og et i midten. 

## Eksterne lenker
* 

* www.autoriteapsara.org om Ta Keo-tempelet
* Cambodiaonline.net om Ta Keo-tempelet
Tyske Ludder

**Tyske Ludder** er et tysk band som ble startet i 1989. 

De sprang ut av new wave- og new romantic-scenen, men deres genre ble electronic body music (EMB). Tekstmessig sett konsentrerer de seg om grusomhetene under krigen i Jugoslavia, teknologi, og USAs forsøk på verdensherredømme. Den siste EP-en *Scientific Technology* har fokus på scientologi. 

Bandet hadde en pause rundt millennieskiftet, men kom sammen igjen for å gi ut platen *Sojus* i 2006. Siden det har de spilt live i Oslo, England og rundt om på kontinentet. En ny plate er under arbeid. Det norske navnet på bandet bestemte de seg for etter å ha sett en dokumentar om de norske tyskertøsene. 

; Tyske Ludder, Amphi-Festival 2013

File:13-07-20 Amphi Tyske Ludder 01.jpg
File:13-07-20 Amphi Tyske Ludder 02.jpg
File:13-07-20 Amphi Tyske Ludder 04.jpg


## Medlemmer
* Claus Albers – vokal
* Olaf A. Reimers – synth/programmering
* Ralph Homann – synth/trommer

## Diskografi
### Album
* 1994:Bombt die mörder? (KM-Musik)
* 1995:Dalmarnock (KM-Musik)
* 2006:Союз (Sojus) (Black Rain)
* 2006:Bombt die mörder? (Nyutgivelse Black Rain)
* 2006:Dalmarnock (Nyutgivelse Black Rain)
* 2009:Anonymous – Black Rain
* 2011:Diaspora – Black Rain

### EP
* 1996:Creutzfeld E.P. (KM-Musik)
* 2006:Creutzfeld E.P. (Nyutgivelse Black Rain)
* 2008:SCIENTific technOLOGY (Black Rain)

### Remixer
* 2006:In Sedens – Remix åt Grandchaos – God is dead ( Tyske Ludder remix)
* 2007:Methods to madness – Remix åt Brain leasure – Defect ( Tyske Ludder remix)
* 2007:When angels die – Remix åt – FunnyStuff & violence (BrutallyComeFirstRmx)
* 2008:Blasphemous Radicals E.P. – Remix åt Nurzery(Rhymes)- My Babylon (Tyske Ludder remix)
### Låter på følgende samleplater
* Demo compilation Vol.3 – A.I.D.S.
* 1993:Art & Dance 4 – Zu viel & Bartholomäus
* 1993:Take off music vol.1 – Energie
* 1994:Demo compilation Vol.1 – Wie der stahl gehärtet
* 1995:An ideal for living 2 – Blutrausch
* 1998:Electrocity – Monotonie (SutterCaine Remix)
* 1999:Wellenreiter in schwartz vol.3 – Gralle farben
* 2005:Bodybeats – Innenraum(SutterCaine Remix)
* 2006:Hymns of steel – Betrayal (Alloyed steel Remix)
* 2006:Interbreeding VIII:Elements of violence – Betrayal (Werstahl US...)
* 2006:Orkus compilation 16 – Canossa
* 2007:A compilation 2 – Canossa
* 2007:Dark visions 2(DVD)- Canossa
* 2007:Elektrostat 2007 – Bionic impressions
* 2008: Zillo – New Signs & Sounds (CD) – Thetanen (Cruise-Up-Your-Ass-Edit by nurzery [rhymes]) – Zillo
* 2008: A Compilation 3 (2 CD) – Thetanen – Black Rain
* 2009: 12. Elektrisch Festival – Wie der Stahl gehärtet wurde (live),Khaled Aker (live) – Black Rain

## Eksterne lenker
* 
* 
* Facebook 
* Ludder hos MySpace
Reina

**Reina** kan vise til:

*Reina (bydel) - tidligere bydel i Trondheim
*Reina (Overhalla) – ei elv i Overhalla kommune i Nord-Trøndelag
*Reina (Sør-Aurdal) – ei elv i Sør-Aurdal kommune i Oppland
*José Reina – en spansk fotballspiller
*Reina (Oslo), blindvei på Ljabru i bydel Nordstrand, Oslo
Kristopher Guren

**Kristopher Guren** (1989–2008) var en norsk sportsdanser. Sammen med sin dansepartner, Karen Sofie Moholth, var han flere år i norgestoppen i dans, og han ble dobbelt juniormester allerede som 12-åring.

## Meritter
* Norgesmester i latin to ganger i 2004 i juniorklassen
* Norgesmester i latin i 2006 i ungdomsklassen
* På landslaget i 2007
* Representert Norge i fire VM og andre store internasjonale konkurranser

## Eksterne lenker
* Artikkel hos Danseforbundet i forbindelse med dødsfallet
* Artikkel fra dt.no om den doble seieren i junior-NM.
Subantarktis

**Subantarktis** betegner området på den sørlige halvkule umiddelbart nord for Antarktis.

Subantarktis, Antarktis og Sørishavet defineres på forskjellige måter. Politisk kan Antarktis defineres som området sør
for 60° sørlig bredde, som er grensen for hva som omfattes av Antarktistraktaten, mens det i andre sammenhenger refererer til området sør for den antarktiske konvergens. Likeledes brukes begrepet Sørishavet enten for havområdene sør for 60° sørlig bredde eller sør for den antarktiske konvergens. Konvergenssonen befinner seg mellom 52° og 60° grader sørlig bredde.

Subantarktis kan referere til

*området som ligger mellom den tempererte og den antarktiske sone
*området nord for den antarktiske konvergens
*området nord for 60° sørlig bredde
*området nord for den sørlige polarsirkel

## Se også
*Liste over subantarktiske øyer

## Referanser
Bhutan Broadcasting Service

**Bhutan Broadcasting Service** (**BBS**) er Bhutans nasjonale kringkaster av radio og fjernsyn. Det er et privat foretak, selv om BBS formelt styres av staten. BBS er idag eneste selskap i Bhutan som tilbyr både radio og fjernsyn, og det eneste selskapet som kringkaster fjernsyn innenfor landets grenser.

## Historikk
Bhutan hadde ikke moderne telekommunikasjon før 1973, da den første radiosendingen ble kringkastet i november. Det var National Youth Association of Bhutan (NYAB) som startet med radiooverføringer av nyheter og musikk i en halvtime hver søndag under navnet *Radio NYAB*. Radiosenderen var lånt fra en lokal telegrafstasjon i Thimpu. Landets regjering tok over radiokanalen i 1979, og i 1986 fikk kanalen sitt nåværende navn, *Bhutan Broadcasting Service* (BBS). Det ble gjort utvidelser av sendeskjemaet og kanalen fikk en moderne struktur i 1991.

Bhutan var lenge det eneste landet i verden hvor fjernsyn var forbudt. De første fjernsynsoverføringene fant sted 2. juni 1999. BBS' første fjernsynssending var i forbindelse med kongens 25-årsjubileum som statsoverhode.

### Radio
Kortbølgeradio nådde ut til hele landet i 1991. I juni 2000 åpnet FM-nettet i sør- og vest-Bhutan, og ble utvidet til også å dekke sentral-Bhutan i januar 2001, og i slutten av 2005 dekket FM-nettet hele Bhutan. Kortbølgenettet ble fra 2007 brukt til overføringer for lyttere utenfor landet. Radiokanalen sender i 15 timer om dagen &ndash; syv timer på dzongkha, i tre på sharchop og engelsk og to på nepalsk.

### Fjernsyn
Nyheter, dokumentarer og underholdning ble tidligere sendt i tre timer om kvelden (fra 19.00 til 22.00) syv dager i uken. Programmet ble i desember 2004 utvidet til fire timer (fra 18.00 til 22.00). Fjernsynskanalen var tidligere kun tilgjengelig i hovedstaden Thimpu, men ble utvidet til å dekke hele kongedømmet via satellitt i februar 2006.

I 2008 utvidet BBS sendeskjemaet sitt fra 18.00 til 23.00. De fleste programmene sendes på dzongkha, men to programmer og nyhetsprogrammer sendes på engelsk hver kveld.

Programmene sendes i reprise fra 06.00 til 11.00 dagen etter at de ble sendt. Spesielt ønskede underholdnings- og musikkprogrammer sendes også i reprise mellom 15.00 og 18.00 lørdager og søndager.
## Eksterne lenker
*
Arvid Hallén

**Arvid Hallén** (født 3. juli 1950) er en norsk sosiolog og embetsmann. Han var administrerende direktør i Norges forskningsråd fra 2004 til 2017.

I årene 1986 til 1995 var Hallén instituttsjef ved Norsk institutt for by- og regionforskning (NIBR), og før dette var han forsker samme sted siden 1978. Deretter var han områdedirektør for kultur- og samfunnsforskning i Norges forskningsråd fra 1995 til 2003. Han arbeidet også i det tidligere Norges allmennvitenskapelige forskningsråd (NAVF). I dag er han styremedlem i Nordisk institutt for studier av innovasjon, forskning og utdanning. 

Hallén er utdannet mag.art. i sosiologi ved Universitetet i Oslo.

## Referanser
Fafo

**Forskningsstiftelsen Fafo** er en norsk samfunnsvitenskapelig forskningsorganisasjon. Fafo driver hovedsakelig samfunnsvitenskapelig oppdragsforskning innen arbeidsliv, velferdspolitikk og levekår. Fafo har hovedkontor i Oslo og i tillegg et mindre kontor i Beijing.

## Opprettelse
Fafo ble grunnlagt av Landsorganisasjonen i Norge (LO) i 1982 som *Fagbevegelsens senter for forskning, utredning og dokumentasjon* (forkortet Fafo), og var frem til 1993 en avdeling i LO. Sentrale i grunnleggelsen var Terje Rød-Larsen som organisator og sosiologiprofessor og nylig avgått statssekretær Gudmund Hernes som faglig garant.

I 1993 ble Fafo skilt ut av LO som en selvstendig stiftelse under navnet Forskningsstiftelsen Fafo, med økonomiske bidrag fra LO, Orkla, Umoe, Elkem, Coop Norge, Sparebank 1 Gruppen, Norsk Kommuneforbund og Televerket. I dag skjer det meste av virksomheten i regi av Fafo Institutt for arbeidslivs- og velferdsforskning AS, mens stiftelsen kun forvalter eierskapet i datterselskapet. Stiftelsen eier også datterselskapet Fafo Technology Consulting (Beijing) Co. Ltd. med kontor i Beijing. Frem til 2015 omfattet Fafo også datterselskapet Fafo Institutt for anvendte internasjonale studier AS, men virksomheten i dette selskapet ble overført til Fafo Institutt for arbeidslivs- og velferdsforskning AS.

Institusjonen ble ledet i mange år av sosiologen Terje Rød-Larsen, som var direktør fra 1982 til 1993. Han var også en av de som var med på å grunnlegge Fafo. Fra slutten av 1980-tallet har Fafo hatt et stort internasjonalt engasjement, særlig i Midtøsten. Fafo gjennomførte en stor levekårsundersøkelse blant palestinerne, som dannet noe av bakgrunnen for den senere Osloavtalen, hvor Fafo og Terje Rød-Larsen var sentrale. Fafo var vertskap for de hemmelige forhandlingene som ledet til avtalen. Terje Rød-Larsen ble samme år som Osloavtalen ble undertegnet ansatt i Utenriksdepartementet med rang som ambassadør, og ble senere statsråd og visegeneralsekretær for Midtøsten i FN.

Fra 2024 har Hanne C. Kavli vært daglig leder på Fafo.

## Referanser


## Eksterne lenker
* 
*
Haldex

**Haldex AB** er et svensk børsnotert mekanisk selskap.  Produktene inkluderer kjøretøysbremser, koblinger og andre deler til kjøretøysindustrien.  Produksjonen ligger i Tyskland, USA og Mexico. Selskapet omsatte i 2006 for omtrent 7,9 milliarder svenske kroner.

Selskapet bygger på en lang finmekanisk tradisjon.  Forgjengeren Halda Fickursfabrik ble opprettet i 1887. Haldex ABs moderne historie tok til i 1985 etter en fusjon med AB Garphyttan bruk, Hesselmann og Haldex. Taksameterproduksjonen ble samtidig utskilt til selskapet Halda AB.

## Se også
*Haldexkobling

## Eksterne lenker
*
Tindegruppa

**Tindegruppa** ved NTHI ble stiftet i 1959, og var da Norges første klatreklubb åpen for almuen. Fram til da hadde Norsk Tindeklub vært den eneste "klatreklubben" i landet, men her ble det stilt krav til nye medlemmer. Flere store personer og foregangsmenn i klatresporten har vært innom Tindegruppa opp gjennom tidene.

*Stifterne*
*Per Vigerust Oppmann
*Ralph Høibakk
*Nils Faarlund
*Dag Dawes
----
Tindegruppa som startet som en liten gjeng på Gløshaugen teller ved 50års jubileet 250-300 aktive medlemmer og er med dette en av de større klatreklubbene i Norge. Gruppa har aktive personer innen alle områder av klatresporten, fra is- og storveggsklatring, til buldring og konkurranseklatring.

For å bli medlem av Tindegruppa må man være medlem av NTNUI.
USAs handelsminister

**USAs handelsminister** (engelsk: *Secretary of Commerce*) er et amerikansk føderalt embete i USAs regjering. Handelsministeren er sjef for Handelsdepartementet og har ansvar for næringsliv, industri, økonomisk vekst og innovasjon. Ministeren utnevnes av USAs president med godkjenning av Senatet.

Embetet ble opprettet 15. mars 1913 da embetet som handels- og arbeidsminister ble delt i to. Som sjef for Handelsdepartementet har handelsministeren myndighet over en rekke føderale etater, så som Bureau of the Census, Bureau of Economic Analysis, Bureau of Industry and Security, National Oceanic and Atmospheric Administration, National Institute of Standards and Technology og Patent and Trademark Office.
## Eksterne lenker
*
Sebastian Giovinco

**Sebastian Giovinco** (født 26. januar 1987 i Torino) er en italiensk tidligere fotballspiller.

## Referanser


## Eksterne lenker
*
Perfluorert oktansyre

**Perfluorert oktansyre** (**PFOA**) er et kjemisk stoff som tilhører gruppen perfluorerte organiske forbindelser (PFC).

PFOA har blitt brukt i industrien siden 1950-årene. På grunn av sine vann- og smussavstøtende egenskaper, er stoffet blant annet brukt i gulvvoks og polish, maling og lakk, slippbelegg i kasseroller, gryter og stekepanner, avfettings- og rengjøringsmidler, impregneringsmidler til tekstiler og lær, og brannslokkingsmidler.

I de senere år har det blitt oppdaget at PFOA finnes som miljøgift i naturen, blant annet i blodet til dyr og mennesker. Stoffet er bioakkumulerende (brytes sakte ned og hoper seg opp i miljøet). Forskningsresultater viser at PFOA er giftig for vannlevende organismer, sannsynligvis er kreftfremkallende og har vist reproduksjonsskadelige effekter på pattedyr. Undersøkelser viser også at det kan være en sammenheng mellom PFOA-nivåer i blod og overvekt, økt kolesterol, ulcerøs kolitt og stoffskiftesykdommer.

I 2013 ble det fastsatt et forbud mot å produsere, importere, eksportere og omsette forbrukerprodukter og tekstiler som inneholder perfluoroktansyre (PFOA) og enkelte salter og estere av PFOA. Forbudet gjelder fra 1. juni 2014, er særnorsk og reguleres i produktforskriften. Forbudet gjelder imidlertid ikke matemballasje, medisinsk utstyr og matkontaktmaterialer som omfattes av annet regelverk.

Søsterstoffet PFOS ble forbudt 1. juli 2007 i alle forbrukerprodukter. Man vet fortsatt lite om helse- og miljøegenskapene ved mange av PFC-ene, og det gjøres et arbeid, både i Norge og i andre land, for å finne ut mer om dette.

## Referanser


## Kilder
* Stortingsmeling nr. 14 (2006–2007)

## Eksterne lenker
*Miljøstatus: Perfluorerte organiske forbindelser
*Miljødirektoratet: Perfluorerte stoffer (PFOS, PFOA og andre PFAS-er)
*Nye tiltak mot perfluorerte stoffer
Haldexkobling

**Haldexkobling** er en elektronisk styrt, hydraulisk/mekanisk kobling for biler med firehjulstrekk.  Teknologien er utviklet og blir produsert av det svenske selskapet Haldex AB.  Systemet finnes i firehjulstrekkere fra Volkswagen under navnet 4Motion og Audi under navnet quattro, i tillegg til en rekke andre.  

Fjerde generasjon Haldexkobling ble lansert i 2007. 16. april 2009 offentliggjorde selskapet at det var inngått en avtale med Volkswagen om et nytt system, 5. generasjon, fra 2013. Golf VII 4MOTION benytter 5. generasjon Haldexkobling.

## Kjøretøyer med haldexkobling
For tiden bruker følgende kjøretøyer Haldexkobling:

* Volkswagen AG
** Audi A1 Quattro når den kommer i 2012
** Audi A3 quattro
** Audi S3 og RS3
** Audi TT quattro, TTS, TTRS og TTRS+
** Audi Q3
** Bugatti Veyron
** SEAT León 4
** SEAT Altea Freetrack 4
** SEAT Alhambra 4
** Škoda Octavia 4×4
** Škoda Octavia Scout
** Škoda Superb 4×4
** Škoda Yeti 4×4

** VW Golf 4Motion
** VW Golf R32
** VW Bora/ Vento 4Motion
** VW New Beetle RSi
** VW Passat 4Motion og Passat CC 4Motion 
** VW CC 4Motion
** VW Sharan 4Motion
** VW Tiguan 4Motion
** VW Transporter 4Motion, VW Caravelle 4Motion, VW Multivan 4Motion og PanAmericana 4Motion
** VW Caddy 4Motion
** VW Amarok 4Motion Har det sammen som Audi Quattro med langsgående motor som Audi har fra A4 og oppover.

* Volvo Personvagnar
** Volvo S40 AWD
** Volvo V50 AWD
** Volvo S60 AWD 
** Volvo S60R AWD 
** Volvo XC60 (Haldex fjerde generasjon)
** Volvo V70 AWD 
** Volvo S70 AWD 
** Volvo V70R AWD 
** Volvo XC70 (Haldex første generasjon 1998-2001, andre generasjon 2002-2005, tredje generasjon 2006+)
** Volvo S80 AWD
** Volvo XC90 (Haldex andre generasjon)

* Ford
** Ford Five Hundred
** Ford Freestyle
** Ford Kuga
** Mercury Montego

* Land Rover
** Land Rover Freelander 2
** Range Rover Evoque (Haldex fjerde generasjon)

* Saab
**Saab 9-3 Aero XWD Haldex fjerde generasjon (2008.5+)
** Saab 9-3 Turbo X Haldex fjerde generasjon (2008)
**Saab 9-5  XWD Haldex fjerde generasjon (2010-)

*General Motors
**Buick LaCrosse
**Cadillac SRX
**Cadillac Provoq
**Opel Insignia (Haldex fjerde generasjon)

## Se også
* Torsenkobling
Canada under Vinter-OL 1932

**Canada under Vinter-OL 1932**. Åttini sportsutøvere fra Canada, hvorav fire kvinner, deltok i seks sporter under Vinter-OL 1932 i Lake Placid. Canada kom på fjerdeplass med en gull-, en sølv- og fem bronsemedaljer. De deltok i langrenn, kunstløp, skihopping, skøyter, ishockey og kombinert.

## Medaljer

 
## Medaljevinnerne

 
## Eksterne lenker
* Resultater og profilside  på sports-reference.com
Sverige under Vinter-OL 1932

**Sverige under Vinter-OL 1932**. Tolv sportsutøvere fra Sverige, elleve menn og én kvinne, deltok i fem sporter under Vinter-OL 1932 i Lake Placid. Sverige kom på tredjeplass med en gull- og to sølvmedaljer. De deltok i langrenn, kunstløp, skøyter, skihopping og kombinert.

## Medaljer

 
## Medaljevinnerne
Demar Phillips

**Demar Phillips** (født 23. september 1983 i Kingston, Jamaica) er en jamaicansk fotballspiller som nå spiller MLS for Real Salt Lake. Han er midtbanespiller, og har spilt på landslaget til Jamaica.

## Klubbfotball
### Stoke City
Etter å ha blitt anbefalt fra sin landslagslagkamerat Ricardo Fuller til manager Tony Pulis, signerte Phillips en treårs kontrakt med Stoke City den 31. august 2007 etter en overgang fra den jamaicanske klubben Waterhouse F.C. for en ukjent overgangssum.

Etter å ha vært ubenyttet innbytter i kampene mot Leicester City, Sheffield Wednesday, Crystal Palace og Scunthorpe United, fikk Demar endelig sin debut den 10. november 2007 i en kamp mot Sheffield United, der han kom inn etter 78 minutters spill. Phillips spilte bare to andre kamper for Stoke, og sommeren 2008 prøvespilte han for Oldham Athletic med tanke på et lån. 

### Aalesund
3. februar 2009 ble det klart at Phillips kom vederlagsfritt til Aalesund fra «The Potters», og at han hadde signert en treårs kontrakt med sunnmørsklubben. Han ble dermed den andre jamaicanske spilleren på laget, sammen med Khari Stephenson. Phillips debuterte i første serierunde mot Tromsø den 15. mars som venstreback.

## Landslagsspill
Phillips har (pr januar 2009) spilt 27 kamper for Jamaicas landslag.

## Referanser


## Eksterne lenker
* 
*  Demar Phillips player profile at stokecityfc.com
Providas Romanorum

**Providas Romanorum** var en Apostolisk konstitusjon utstedt av pave Benedikt XIV den 18. mai 1751, hvor han fordømte frimureriet på bakgrunn av dets naturalisme, eder og hemmeligholdelse, dets religiøse indifferentisme og dets mulige trussel mot kirken og staten. Konstitusjonen bekreftet den romersk-katolske kirkes holdning til frimureriet i bannbullen *[[In eminenti apostolatus specula]]* (1738). Det pavelige skrivet forbyr romersk-katolske troende å være medlem av noen som helst frimurer-organisasjon.
Norge under Vinter-OL 1932

**Norge under Vinter-OL 1932**. Nitten sportsutøvere fra Norge, atten menn og én kvinne, deltok i fem sporter under Vinter-OL 1932 i Lake Placid. Norge ble nest beste nasjon med tre gull-, fire sølv- og tre bronsemedaljer. De deltok i langrenn, kunstløp, skøyter, skihopping og kombinert. 

## Medaljer

 
## Medaljevinnerne

## Nordiske grener

### Langrenn

### Kombinert

### Skihopping

## Hurtigløp på skøyter

Hurtigløp på skøyter ble under lekene i Lake Placid avviklet med kvalifiseringsheat og finale med fellesstart. Kun vinnerens tid i hvert heat og hver finale ble notert.

## Kunstløp

## Eksterne lenker
* Norges resultater i Vinter-OL 1932 hos olympedia.org
Össur Skarphéðinsson

**Össur Skarphéðinsson** (født 19. juni 1953 i Reykjavík) er en islandsk politiker (Samfylkingin). Han er utdannet bachelor i biologi (med akvakultur som spesialtfelt) og doktor i fysiologi fra University of East Anglia. 

Han var medlem av Alltinget for Reykjavík 1991-2016, miljøminister 1993-1995, og industri-, energi- og turismeminister 2007-09. Fra 2009-13 var han utenriksminister i Jóhanna Sigurðardóttirs regjering. 

Össur Skarphéðinsson var leder av alltingsgruppen til Alþýðuflokkurinn (forløperen til Samfylkingin) fra 1991 til 1993, og partileder for Samfylkingin fra 2000 til 2005. Han er en velkjent blogger, og blir ofte sitert av den islandske pressen.

## Referanser


## Eksterne lenker
* 
* 
*  CV hos Alltinget
*  Blogg
Indifferentisme

**Indifferentisme** er i den romersk-katolske kirke navnet på et heresi der én religion ikke anses å være bedre enn en annen, men at ulike religioner betraktes som likeverdige og parallelle veier til menneskets frelse. Standpunktet ble fordømt av pave Gregor XVI i bannbullen *Mirari Vos* i 1832.

## Se også
* Synkretisme
Alexander Hurd

**Alexander «Alex» Brengle Hurd** (født 21. juli 1910 i Montréal, død 28. mai 1982 i Tampa) var en canadisk skøyteløper som deltok i de olympiske vinterleker 1932 i Lake Placid.

Hurd vant to olympiske medaljer i hurtigløp på skøyter under Vinter-OL 1932 i Lake Placid. Han kom på andreplass på  meter bak amerikaneren Jack Shea og på 500 meter ble han nummer tre, bak Jack Shea og Bernt Evensen fra Norge.

## OL-medaljer
* 1932  Lake Placid -  Sølv i hurtigløp på skøyter,  meter
* 1932  Lake Placid -  Bronse i hurtigløp på skøyter, 500 meter

## Referanser


## Eksterne lenker
*
Marie Marchand-Arvier

**Marie Marchand-Arvier** (født 8. april 1985 i Laxou) er en fransk alpinist.

Hun debuterte i verdenscupen 14. januar 2004 i super-G-rennet i Cortina d'Ampezzo. Året etter tok hun sine første verdenscuppoeng, i utforrennet på samme sted. Først mot slutten av sesongen 2005/06 kom hun på poengplass igjen, og tok også sin første plassering blant de 15 beste. I sesongen 2006/07 oppnådde hun sine første pallplasseringer. Hun kom på tredjeplass i utforrennene i Cortina d'Ampezzo i januar 2007, og to måneder senere i Lenzerheide.

Den første store internasjonale oppgaven kom under OL 2006 i Torino, der hun kom på 15.-plass i utfor, 25. i super-G og 18. i kombinasjonen. Under VM 2007 i Åre kom hun på 11.-plass i utfor og 18.-plass i super-G.

Karrierens foreløpige høydepunkt kom under VM 2009 i Val-d’Isère, der hun overrasket med å ta sølvmedaljen i super-G, bare slått av amerikanske Lindsey Vonn. 

## Pallplasseringer i verdenscupen

## Referanser


## Eksterne lenker
* 
*
Ásta Ragnheiður Jóhannesdóttir

**Ásta Ragnheiður Jóhannesdóttir** (født 1949) er en islandsk politiker. Hun representerer partiet Samfylkingin, og har sittet på Alltinget siden 1995.
 
Hun var Islands sosial- og trygghetsminister i Jóhanna Sigurðardóttirs første regjering fra 1. februar til 10. mai 2009.

## Eksterne lenker
* Profil på Alltinget
Slættanes

**Slættanes** (, dansk: *Slettenæs*) er en fraflyttet bygd på Færøyene. Den ligger ved Vestmannasund på nordkysten av Vágar, i kommunen med samme navn.

Området er en del av Slættaneshagi, som fra gammelt av har vært Sandavágur bygdeallmenning. Slættanes ble bosatt som en utvandrerbygd av Hendrik Thomassen og Julianne Niclasdatter og deres fem barn fra Sandavágur i 1835. Bygden var på sitt største i første halvdel av 1900-tallet; i 1940 bodde det 75 personer der, fordelt på 12 husstander. De viktigste næringsveiene var kystfiske, storfehold, sauehold og potetdyrking.

Ferdselen til Slættanes måtte enten skje til fots over fjellet, eller til sjøs over det strømsterke Vestmannasund, så til tross for den korte sjøveien til Vestmanna, ble Slættanes en isolert bygd. Bygden hadde ikke elektrisitetsforsyning. Postverket førte posten til fots over fjellet, senere med båt fra Vestmanna.

Tre av fire husstander på Slættanes flyttet derfra i 1963, og høsten 1964 flyttet den siste.

## Referanser


## Litteratur
*
*

## Eksterne lenker
*
Larsemann Hills

**Larsemann Hills** er gruppe isfrie koller ved Prydz Bay på Ingrid Christensen Kyst i Antarktis. Området har en utstrekning på om lag 15 kilometer, og de høyeste knausene rager omtrent 180 moh. Området inneholder over 200 innsjøer.

Larsemann Hills ble oppdaget i 1935 av kaptein Klarius Mikkelsen på MT «Thorshavn». Thorshavnekspedisjonen var finansiert av hvalfangstpioneren Lars Christensen og området er oppkalt etter hans sønn, Lars jr. I sesongen 1936/1937 ble området fotografert fra lufta av Viggo Widerøe.

Larsemann Hills ble i 2007 utpekt som spesielt forvaltningsområde i Antarktis (ASMA nr. 6).

Det ligger flere forskningsstasjoner i dette området: helårsstasjonene Zhongshan (Kina) og Progress (Russland) og sommerstasjonen Law-Racoviţă (Romania).

## Referanser


## Kilder
*  

## Eksterne lenker
* Management Plan for Antarctic Specially Managed Area No. 6 Det antarktiske traktatsekretariat
Eirin

**Eirin** er et kvinnenavn med flere mulige opprinnelser. Det kan være:
* en variant av det norske navnet *Airin*, som er en norsk skrivemåte av den engelske uttalen av navnet *[[Irene]]*. Dette navnet har opprinnelse i det greske navnet *Eirene*, som er dannet av greske *eirene*, «fred».
* en tysk variant av *Irene*.
* en variant av det norske, islandske og færøyske kvinnenavnet *Eir*, som er dannet av norrøne *eir*, «nåde, fred».
* en variant av *[[Erin]]*, som er en engelsk form av det irske navnet *Eireann*. Dette navnet er dannet av *Éireann*, genitivsformen av *Eire*, som betyr «Irland».

*Eirin* har norsk navnedag 5. april.

*Eirin* kan også være et mannsnavn, men dette er sjeldent.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Eirin Faldet (f. 1944), norsk politiker
* Eirin Kristin Sund (f. 1967), norsk politiker
* Eirin Jansen (f. 1978), norsk skuespiller
* Eirin Pedersen, norsk oversetter

## Annen bruk av navnet
* Eirin Yagokoro (八意 永琳), en rollefigur i spill-serien Touhou
* Eirin (映倫), kortform av navnet på Japans filmsensurorgan

## Referanser


## Eksterne lenker
*
Eraclea

**Eraclea** er en kommune i storbyområdet Venezia, like nord for Venezia mellom Jesolo og Caorle med ca. 12 459  innbyggere.

## Eracleamare
Byen ligger ved Adriaterhavet og er kjent for sin 6 km lange sandstrand og gode badeliv. Den viktigste næringen i Eracleamare er turisme, og hovedgaten har flere restauranter, kaféer og hoteller. 

## Referanser


## Eksterne lenker
*
Greg Smallman

**Greg Smallman** (født 16. juni 1947) er en australsk internasjonalt kjent, gitarmaker, som lager ikke-tradisjonelle gitarer. Han er kjent for sitt nyskapende gitardesign. Selv om den ser ut som en tradisjonell spansk klassisk gitar, har den flere nyskapende trekk, som for eksempel bruken av en høy, buet og utskåret rygg som er betydelig tykkere og tyngre enn en vanlig klassisk gitar. Ryggen er som oftest lagd av brasiliansk rosentre. Toppen er i kontrast så tynn at gitaristene er advart mot å hvile hånden på den, i fall toppen brøt sammen under vekten. Det som gir toppen dens utrolige resonans og styrke er det unike systemet med forsterkende «gitter» laget av balsatre og karbonfiber.

## Referanser
Before I Self Destruct

***Before I Self Destruct*** er et studioalbum av 50 Cent, som ble utgitt 9. november 2009.

Albumet ble innspilt i 2007, men han ga ut albumet *[[Curtis]]* først istedenfor.  

## Sporliste
# «The Invitation»       
# «Then Days Went By»  
# «Death To My Enemies»  
# «So Disrespectful» 
# «Psycho»  
# «Hold Me Down»
# «Crime Wave»
# «Stretch»
# «Strong Enough»
# «Get It Hot»   
# «Gangstas Delight»
# «I Got Swag»
# «Baby By Me» (Feat Ne-yo)
# «Do You Think About Me»
# «Ok, You're Right» 
# «Could've Been You»

## Singler
* *Get Up* –  utgitt 7. oktober 2008
* *I Get It In* – utgitt 15. januar 2009

## Eksterne lenker
*
Liste over Costa Ricas presidenter

Dette er ei **liste over [[Costa Rica]]s presidenter**.

Den følgende tabellen viser landets presidenter og statssjefer siden Mellom-Amerikas selvstendighet fra Spania og Mexico. Fra 1823 til 1839 var Costa Rica en stat i Den mellomamerikanske føderasjonen; etter dette har Costa Rica vært en selvstendig nasjon.

## Referanser


## Eksterne lenker
*
Laurbærslekten

* laurbær
* *[[Laurus azorica]]*
* *[[Laurus novocanariensis]]*

**Laurbærslekten** (*Laurus*) er en planteslekt i laurbærfamilien. Den er utbredt i middelhavslandene og på noen øyer i Atlanterhavet.

Artene er eviggrønne trær eller busker. Bladene sitter spredt og er fjærnervede, helrandede og med mange kjertler. Trærne er særbu med hann- og hunnblomster på ulike planter. Pollenbærerne har to pollensekker. Frukten er et rundt, svart bær, og frøene spres med fugler.

Fossiler fra før istidene viser at *Laurus* i eldre tider var vanlig rundt Middelhavet og nordover til Mellom-Europa og Kaukasus. Utbredelsen skrumpet inn da klimaet endret seg slik at sommerregnet forsvant, og vintrene ble kaldere. I dag har de en relikt utbredelse på fuktige steder.

Det er vanlig å regne med to eller tre arter i slekten, men genetiske studier tyder på det kan være riktigere å anerkjenne bare én art. De vestligste bestandene av *Laurus nobilis* er nærmere beslektet med *Laurus* i Makaronesia, enn med *Laurus nobilis* i det østlige middelhavsområdet. Det er heller ingen klare morfologiske trekk som skiller artene, og de hybridiserer lett.

## Arter
Følgende arter er foreløpig anerkjent:
* *[[Laurus azorica]]* – vokser bare på Azorene. 
* *[[Laurus novocanariensis]]* – vokser på Madeira og Kanariøyene og i sørlige Marokko, ble tidligere regnet som samme art som *L.&nbsp;azorica*.
* laurbær (*Laurus nobilis*) – vokser i middelhavsområdet og lenger nord ved Atlanterhavet og Svartehavet. Det er denne plantens blader som anvendes i matretter og til å lage laurbærkranser.

## Litteratur
* 
* 
* 
* 
* 

## Eksterne lenker
*
Knut Riisa

**Knut Olaf Riisa** (født 25. juli 1952) er en norsk advokat og partner i Advokatfirmaet Riisa & Co. ANS i Oslo. Riisa ble cand. jur. i 1978 og fikk advokatbevilling i 1981. Fra 1992 har han vært advokat med møterett for Høyesterett. Han foreleser ved Juristenes Utdanningssenter og Bedriftsøkonomisk Institutt. Oppnevnt i utvalget som utarbeidet forslag til standardisert erstatningsutmåling for yrkesskader og NOU: 1994 : 20 Personskadeerstatning. Riisa ble i statsråd 27. juni 2008 oppnevnt som medlem i personskadeerstatningsutvalget, et lovutvalg nedsatt av Justisdepartementet som skal utarbeide lovforslag om nye regler om utmåling av personskadeerstatninger. I departementets mandat til utvalget er det tatt sikte på en større grad av standardisering av erstatningsutmålingene, hovedsakelig for å oppnå et raskere og enklere økonomisk oppgjør i personskadesaker. Fristen for utvalgets arbeid er satt til 1. februar 2011.

## Praksis
* 1978 Konsulent Konkurransetilsynet
* 1980 Dommerfullmektig Ytre Follo sorenskriverembete
* 1982 Advokat i UNI Storebrand, senere leder i juridisk avdeling og styresekretær 
* 1991- Partner og advokat i Advokatfirmaet Riisa & Co. ANS
* 1992- Advokat med møterett for Høyesterett

## Eksterne lenker
* Hjemmeside
* NOU: 1994 : 20
Australia under Vinter-OL 1936

**Australia under Vinter-OL 1936**. Én sportsutøver fra Australia deltok i én gren, hurtigløp på skøyter, i Vinter-OL 1936 i Garmisch-Partenkirchen. Australia, som deltok for første gang i et vinter-OL, vant ingen medaljer. Beste resultat var en 29.-plass på 500 meter skøyter.

## Medaljer

## Eksterne lenker
* Resultater og profilside  på sports-reference.com
USA under Vinter-OL 1932

**USA under Vinter-OL 1932**. Sekstifire sportsutøvere fra USA, femtiåtte menn og seks kvinner, deltok i sju sporter under Vinter-OL 1932 i Lake Placid. USA ble beste nasjon med seks gull-, fire sølv- og to bronsemedaljer. De deltok i bobsleigh, ishockey, langrenn, kunstløp, skøyter, skihopping og kombinert. 

## Medaljer

 
## Medaljevinnerne

## Eksterne lenker
*  United States at the 1932 Lake Placid Winter Games  på Sports-reference.com/olympics
Mark Wang

**Mark Wang** (kinesisk: 王嘉鹏, pinyin: *Wáng Jiāpéng*, født 10. juni 1981 i Yinchuan i provinsen Ningxia i Kina) er en kinesisk foregangsperson for funksjonshemmede. 

Som 12-åring var han én av få overlevende i en flystyrt like utenfor sin hjemby, og gjennomgikk 5 år med sykehusbehandling, blant annet ved China Rehabilitation and Research Center (CRRC) i Beijing. Han greide å trene seg opp til å gå med krykker, men har ryggmargsskade med lammelser i beina. Institusjonen CRRC samarbeider med Sunnaas sykehus på Nesodden utenfor Oslo. Det norske kongeparet besøkte derfor CRRC under sitt statsbesøk i Kina i 1997, og HM Dronning Sonja donerte et studiestipend til United World College i Fjaler i Sunnfjord, et stipend som tilfalt Mark Wang. Han har senere studert ved Universitetet i Oslo og bor nå delvis i Kina og delvis i Oslo. 

## Bok, TV-serie og operamusikal

Under sitt studieopphold i Norge skrev Mark Wang bok om sitt liv, "Hold Up the Blue Sky of Life". Boken ble en bestseller i Kina, og CCTV laget en 18-episoders TV-serie om hans opplevelser både i Kina og Norge. Både HM Dronning Sonja, statsminister Kjell Magne Bondevik og stortingspresident Jørgen Kosmo deltok i filmen. Den cystisk fibrose-rammede "maratonhelten" fra Lillesand, Ketil Moe, ble Mark Wangs store forbilde og venn, og sammen greide de blant annet å åpne Beijing Maraton for funksjonshemmede i 1998. Den norske komponisten Thomas Stanghelle har skrevet operamusikalen "Some Sunny Night", bygd på historien om Ketil Moe og Mark Wang, og denne er oppført både i Norge, USA, Brussel, Betlehem/Jerusalem og i Folkets Store Sal i Beijing, med Mark Wang selv som forteller og med Daniel Bohr som regissør. Mark Wang er blitt kjent gjennom en rekke TV-programmer i Kina, og også gjennom et eget program "Fakta på lørdag" på NRK TV. Han er blitt en omreisende frontfigur for Kinas 80 millioner funksjonshemmede. Han var også offisiell fakkelbærer under de olympiske sommerleker i Beijing 2008, og operamusikalen om hans liv ble framført sammen med den offisielle olympiske artist-troppen, China Disabled People's Performing Art Troupe, under de Paralympiske sommerleker 2008 i Beijing. Mark Wang har i samarbeid med blant annet HM Dronning Sonja opprettet United World College Changshu of China, en skole som samler ungdom fra hele verden og gjennom utdannelsen fremmer fred og bærekraftig utvikling. 

## Referanser
Múli

**Múli** (, foreldet dansk skrivemåte: *Mule*) er en fraflyttet bygd lengst nord på østkysten av Borðoy på Færøyene. Den er en av Færøyenes nordligste bygder. Múli ligger i Hvannasunds kommuna. 

Múli er første gang nevnt skriftlig i Hundebrevet fra siste halvdel av 1300-tallet.

Bonden Guttormur í Múla (1657–1739) sies å ha vært synsk og kunne utføre trolldom.

I 1970 ble Múli den siste bygden på Færøyene som fikk tilgang til elektrisitet. Noen år senere fikk bygden en 8 km lang veiforbindelse til Norðdepil i sør.

De siste fastboende flyttet i 1992. Husene brukes som fritidsboliger og fikk veiadresser i 2007.

En gård i Múli ble revet i 1959 og gjenreist på Frilandsmuseet ved København i 1961.

## Referanser


## Eksterne lenker
*
Koloniorganismer

**Koloniorganismer** er organismer har fellestrekk både med encellede og flercellede organismer. Koloniene kan bestå av noen få til mange millioner celler, og nå anseelige størrelser.

En koloni er en gruppe enkeltindivider av samme art som lever sammen og viser en grad av spesialisering, hvor individene deler på oppgaver som holder hele kolonien i live. Hos encellede protozoer kan koloniene bestå av identiske individer.

Hos marine, virvelløse dyr, kan enkeltindividene vokse sammen til én organisme, hvor de spesialiseres i ulik grad. Grønnalgene i slekta *Volvox* er et godt eksempel på en koloniorganisme. Andre eksempler med økende spesialisering av enkeltindividene, er småmaneter, koralldyr, mosdyr, sjøpunger og salper.

Individer hos landlevende kolonier som maur, bier og veps, kan bevege seg uavhengig av hverandre, men lever like fullt sammen, og deler livsnødvendige oppgaver mellom seg.

En del dyr danner også midlertidige kolonier av enkeltindivider, i forbindelse med hekking eller yngling. Eksempler er sjøfugler som måker, og pingviner.

## Referanser
Jødesagen i det norske storthing

***Jødesagen i det norske storthing*** er en pamflett av den norske forfatteren Henrik Wergeland, utgitt i 1842 på oppfordring fra forleggeren Johan Dahl. Pamfletten er et referat av og en kommentar Stortingets debatt 9. september 1842, da Stortinget første gang behandlet Wergelands forslag til endring av Grunnlovens §2, om jødenes «adgang til riket». 

Wergeland hadde i 1841 utgitt pamfletten *Indlæg i Jødesagen*, og tidligere i 1842 diktsamlingen *[[Jøden]]*. Senere, i 1844 utga han også diktsamlingen *[[Jødinden]]* i sakens anledning. 

## Se også
* Wergeland og jødesaken

## Eksterne lenker
* wergeland2008.no: Dagne Groven Myhren: Wergelands arbeid for jøders adgang til Norge. Del I
* wergelandogstortinget.no/jodeparagrafen 
* riksarkivet.no: Henrik Wergeland og jødesaken
* dokpro.uio.no: Pamflettet i fulltekst
Toyger

**Toyger** er en amerikansk katterase. Navnet kommer fra de engelske ordene «toy» (leketøy) og «tiger» – leketøystiger. Rasen ble skapt av Judy Sudgen, som startet med å avle fram rasen for å øke interessen for å verne tigre i naturen. Rasen ble anerkjent som "Registration only" av The International Cat Association på 1990-tallet og i 2007 ble status forfremmet til "full Championship" status. Rasen oppdrettes primært i USA, Storbritannia og Australia.

Toyger regnes som en aktiv, intelligent og sosial katterase. Rasen er svært sjelden i Norge, og er ikke anerkjent som en katterase av NRR. 

## Referanser
Koloni (biologi)

Innen biologien er en **koloni** (fra latin *colonia*) flere individuelle organismer av samme art som lever tett sammen, vanligvis til felles nytte, som bedre forsvar eller muligheten til å angripe større bytte. Noen insekter (f.eks. maur og bier) lever utelukkende i kolonier. Noen fugler hekker i fuglekolonier. Begrepet benyttes også for å beskrive marine dyr der hvert enkelt dyr er sammenvokst med naboene, slik som hos koraller, mosdyr, entoprocter og noen sekkdyr. Slike organismer er ofte modulære organismer som vokser mer som planter enn som vanlige dyr. Et eksempel på en slik koloni er et portugisisk krigsskip, der hele organismen består av et forgreinet nettverk av småmanetpolypper.

## Lukket koloni
En **lukket koloni** er en koloni der ingen dyr blir introdusert fra utsiden av bestanden fra generasjon til generasjon, og alle parringer skjer mellom dyr internt i kolonien.

## Se også
* Koloniorganismer, organismer som står på grensen mellom å være encellede og flercellede

## Referanser
Ørland våtmarkssystem

**Ørland våtmarkssystem** er et ramsarområde i Ørland kommune, Trøndelag, etablert i 1985. Det består av et naturreservat og tre fuglefredningsområder. Til sammen omfatter det 29,2 km², både land- og sjøområder.  

Våtmarkssystemet på Ørlandet består av fire grunne kystområder: Grandefjæra naturreservat, Hovsfjæra dyrefredningsområde, Innstrandfjæra dyrefredningsområde og Kråkvågsvaet dyrefredningsområde.

Flere av disse fjæreområdene tørrlegges ved lavvann, slik at mudderflater blottlegges. Både mudderflatene og områdene med grunt vann er attraktive beiteområder for flere typer fugler, både slike som har fast opphold, og arter som mellomlander under trekket. Området er særlig viktig for ender, svaner og vadefugl under trekket vår og høst. Blant de typiske artene for området finner vi svartand, sjøorre, ærfugl og sangsvane. 
## Referanser
Grandefjæra naturreservat

**Grandefjæra naturreservat** er et naturreservat i Ørland kommune, Trøndelag. Naturreservatet ligger i et langgrunt fjæreområde mellom Grande/Beian og Hoøya/Uthaug på vestsiden av Ørlandshalvøya, og har status som ramsarområde, på grunn av sin betydning for trekkfugler.
 
Reservatet ble opprettet i 1983 for å *bevare et internasjonalt viktig våtmarksområde med vegetasjon, fugleliv og annet dyreliv som finnes her*. Det er det største av de fire delområdene i Ørland våtmarkssystem som samlet omfatter alle sidene av Ørlandshalvøya.
 
Grandefjæra er det største sammenhengende fjære/gruntvannsområde i fylket. Strandlinjen er 10&nbsp;km, og i og med at det er svært langgrunt tørrlegges 5-6&nbsp;km² ved fjære sjø. Dette regnes som landets største tidevannsareal. Hovedtrekkruten for fugl til og fra hekkeplassen i nordområdene (Island, Svalbard, Sibir) går langs norskekysten. Fuglene er avhengig av et nett med hvile- og rasteplasser langs denne ruten. I denne sammenhengen er Grandefjæra viktig, både pga. beliggenheten, arealets dimensjoner og den store næringsproduksjonen.

En mosaikk av mudderfjærer, store og små dammer, ulike sand og steinfjærer, tangsoner samt mindre gress- og lyngholmer gjør at et stort antall vannfuglarter finner lokaliteten attraktiv både som rasteplass, beiteplass og hekkebiotop. Fuglearter som overvintrer i Grandefjæra er smålom, islom, gråstrupedykker, sangsvane, stokkand, havelle, sjøorre, ærfugl, siland, rødstilk, steinvender, fjæreplytt og gråmåke m.fl.

Fuglearter som hekker i området er ærfugl, stokkand, skjeand, gravand, siland, tjeld, vipe, sandlo, storspove, rødstilk, myrsnipe, brushane, hettemåke, fiskemåke, sanglerke, jordugle, bergirisk m.fl. Meget sjeldne hekkearter som svarthalespove og snadderand er ikke observert hekkende de siste årene, men har hekket tidligere. Ellers fungerer sjøområdene som myteplass for sjøorre og ærfugl. Artsantallet kan tidvis være svært høyt, og områdene utenfor Grandefjæra er regnet som Midt-Norges viktigste myteplass for disse artene.

Av trekkfugler er det registrert arktiske vadere som tundralo, polarsnipe, lappspove, tundrasnipe, sandløper og svarthalespove. Andre arter som kan opptre tallrikt er tjeld, sandlo, heilo, enkeltbekkasin, storspove, myrsnipe, brushane, grågås, brunnakke, krikkand, stokkand, siland, fiskemåke, stær og snøspurv m.fl. 

En del gammel sjøbunn og sump- og myrområder som tidligere var en naturlig del av våtmarken er nå tatt i bruk som jordbruksareal. Et viktig ledd i dette arbeidet er den store demningen som ble bygd i den sørlige delen av området. Ellers strekker dyrket mark eller beitemark seg mange steder helt ned til flomålet. Avrenning fra slike landbruksarealer er mange steder med på å øke næringsstatusen, og dermed produksjonen av plantemateriale, insekter og småkryp, noe som igjen begunstiger fuglelivet. 

## Referanser


## Eksterne lenker
*  med litteraturliste
San José (provins)

**San José** er en provins i Costa Rica. Den ligger i landets sentrale områder, og grenser til provinsene Alajuela, Heredia, Cartago, Limón og Puntarenas. Provinsens administrasjonssentrum er San José, som også er landets hovedstad. Provinsen har et areal på 4&nbsp;965,9 kvadratkilometer, og et innbyggertall på 1&nbsp;404&nbsp;242 (2011).

Provinsen San José er delt inn i 20 kantoner.

**Kantoner (administrasjonssentrum i parentes)**:
# San José (San José)
# Escazú (Escazú)
# Desamparados (Desamparados)
# Puriscal (Santiago)
# Tarrazú (San Marcos)
# Aserrí (Aserrí)
# Mora (Ciudad Colón)
# Goicoechea (Guadalupe)
# Santa Ana (Santa Ana)
# Alajuelita (Alajuelita)
# Vázquez de Coronado (San Isidro)
# Acosta (San Ignacio)
# Tibás (San Juan)
# Moravia (San Vicente)
# Montes de Oca (San Pedro)
# Turrubares (San Pablo)
# Dota (Santa María)
# Curridabat (Curridabat)
# Pérez Zeledón (San Isidro de El General)
# León Cortés (San Pablo)

## Referanser


## Eksterne lenker
*
Sanger fra T.B. Barratts salmebok

***Sanger fra T.B. Barratts salmebok*** er et musikkalbum fra 2007 av Jan Groth. Det ble gitt ut i forbindelse med markeringen av pinsebevegelsen i Norge sitt 100-årsjubileum. Albumet ble kjøpt inn av Norsk Kulturfond til fordeling på de bibliotekene som er med i innkjøpsordningen for fonogrammer.

Thomas Ball Barratt skrev tekster til sanger selv og oversatte mange tekster fra engelsk. Disse fant etter hvert veien inn i sangbøker til forsamlinger og menigheter og mange av dem er i dag felleseie i kristne menigheter i Norge. Jan Groth skriver: «Men i de senere 2-3 årtiene har mange av hans sanger nærmest gått av mote og gått i glemmeboken. Dette ønsker vi å gjøre noe med! Ikke bare fordi sangene fortjener det, men også for å vise noe av Barratts kapasitet på det musikalske området.» 

I sangboken *Maran Ata* er det mer enn 100 sanger som Barratt har skrevet selv eller oversatt til norsk. 

En rekke gjesteartister er med på plata, blant andre: Karsten Ekorness, Hanne Krogh, Ulf Christiansson, Inger Lise Rypdal, David André Østby, Christoffer Svartdahl og Solveig Leithaug.

## Sporliste
# «Da Jesus satte sjelen fri» C.F. Butler, oversatt av Barratt, melodi James Milton Black
# «Hellig, hellig, hellig» Rev J.B. Dykes, oversatt av Barratt
# «Kom som du er til din frelser» Barratt, melodi WM.J. Kirkpatrick
# «Takk for det blod som frelser» Barratt, melodi R. Lowry
# «Løftene kan ikke svikte» Lewi Pethrus, oversatt av Barratt
# «Jeg har nået Sions sollyse høye» Barratt
# «Snehvit, men blodstenkt» Barratt, melodi A. Geibel
# «Her fra mitt Sion jeg skuer» Barratt, melodi Claribel
# «Dyp, bred, hellig og mektig» Barratt, melodi M.N. Sinding
# «Dagen er gått» (Old Black Joe) (Karsten Ekorness) Barratt, melodi S. Foster
# «Dagen er gått»
# «Alt for Jesus jeg nedlegger» J.W. van de Vanter, oversatt av Barratt, melodi W.S. Weeden